Mahetoit on pärit kontrollitud ökoloogilisest põllumajandusest. Mahetaimekasvatuses on keelatud kasutada sünteetilisi väetisi ning taimekaitsevahendeid.  Maheloomakasvatuses pannakse suurt rõhku loomade heaolule. Loomad saavad rahuldada oma loomulikke vajadusi, viibida väljas ja süüa mahesööta - see annab neile hea tervise. Hormoonpreparaate loomade kasvu ja toodangu suurendamiseks ning sünteetilisi ravimeid (nt antibiootikume) haiguste ennetamiseks ei kasutata. Mahepõllumajanduses ei kasvatata ega kasutata muundkultuure (GMOsid), maheloomi söödetakse mahesöödaga. Mahetoidu töötlemisel ei kasutata sünteetilisi lõhna- ja maitseaineid. Lubatud lisaainete  loetelus on vaid väike hulk valdavalt looduslikke aineid.